**ZIMSKI SEMESTAR 20/21 - MEDIJSKA PRAKSA - obuhvaća sljedeće predmete:**

Osnove fotografije (Ivan Slipčević); Tehnologija novih medija (Ivan Slipčević, Hrvoslava Brkušić); Experimentalna animacija i NUP 1 (Nicole Hewitt, Katerina Duda),

**PROJEKT + STUDIJA**

**Projekt** - 1. i 2.

Studenti razrađuju **dvije zadane teme u semestru** (prva zadana tema su Sakupljači-ce) uz koju se vežu zadaci iz kolegija: Eksperimentana animacija, Osnove fotografije, Tehnologije novih medija. Završni projekt je vezan uz kolegij Nove umjetničke prakse 1.

Studenti kao dio istraživanja tokom semestra realiziraju vježbe iz videa, vježbe iz eksperimentalne animacije i seriju fotografija u dogovoru s nastavnikom, te neograničen broj drugih formi i tehnika (instalacija, knjige, performance, animacije, crtež, itd.)

Semestar završava semestralnom izložbom odnosno prezentacijom završnog rada i procesa rada tokom semestra.

Završni rad može biti u formi videa, zvuka, animacije, instalacije, performansa ili neke druge forme koju ste razvijali tokom semestra. Proces rada uključuje preznetiranje svega sto ste radili na određenu temu, poveznice i niti koje su vas vodile od jedne misli ka drugoj, područja koja ste istraživali u pojedinim tehnikama ili medijima....

Teme se tjedno obrađuju kroz predavanja, vježbe i studentske prezentacije. I na njih se veću zadaci iz fotografije, tehnologije i eksperimentalne animacije.

U prvom dijelu semestra studenti biraju umjetnike vezane uz teme i kroz svoje projekte rade reakcije na umjetnike.

Studenti od ponuđenih tema kreću u istraživanje i razvijanje svojeg projekta. Naglasak je na isprobavanju i eksperimentiranju. Projekt se može vezati uz bilo koje područje – fotografija, suvremena umjetnost, film, animacija, eksperimentalna animacija, itd.

**Studija**

Uz projekt se veže studija koja je izvedena kroz tekst, fotografiju, crtež, kolaž itd. Studija je likovno/ tekstualni esej o umjetnicima, ili pokretima, ili fenomenima koje student-ica smatra značajnim i koje može dovesti u vezu s vlastitim radom. 2 do 3 kartice teksta vezanih uz projekt. Osobni odgovor-reakcija na umjetnika/umjetnicu, umjetničko područje ili stil.

Vodić za pisanje studija nalazi se na Loomen stranici ‘Studija pripomoć’. Studija je sastavni element projekta i ocjenjuje se.

**Način praćenja projekta:**

Projekti se prate redovitim grupnim seminarima, prezentacijama i individualnim konzultacijama iz tjedna u tjedan.

**U blok i-ili na zid i-ili na blog-** obavezna dokumentacija procesa, skice, planovi koji funkcioniraju kao vizualni dnevnik opažanja, procesa, razrade, traženja, istraživanja materijala, procesa, koncepta i tehnika. Pripremni materijali, sketchbooks, mape skica i planiranja itd., predstavljaju se zajedno s gotovim projektom na kraju semestra. Skice na A1, sketchbookovi, power point, koji jasno pokazuju proces razvijanja, analiziranja, korigiranja, napredovanja ideja, odluke o materijalima i medijima, povezivanja s drugim umjetnicima, itd.

**ZAVRŠNI RAD** – cjelovito djelo izvršeno u bilo kojem mediju i postavljeno u prostoru.

**ELEMENTI OCJENJIVANJA:**razvijanje 25%razrađivanje i eksperimentiranje 25%dokumentiranje 25%realiziranje/prezentiranje 25%

Namjera ovih projekata je da studenti kroz strukturirani rad prođu kroz cijeli niz likovnih i medijskih iskustava u kojima mogu razvijati razne tehnike i izraze prije nego što se usmjere na realizaciju cjelovitog i promišljenog rada.

Zadaci vezani uz tehnoloske kolegije - usvajanje osnovnih vjestina u tehnickoj realizaciji fotografije, video rad i zvucnog rada. Studenti završavaju projekt s cjelovitim radom u bilo kojem mediju.Pripremni materijali moraju također biti evidentirani u bloku, digitalnom obliku, na A1 kartonima, maketi, itd.Ali SVAKAKO NA ZIDU U KLASI. Nema ogranićenja na veličinu, formu, niti tehniku završnog rada.

**ISHODI I CILJEVI**

**Projekt mora jasno pokazati da su studenti:**• Dokumentirali i bilježili svoja iskustva i opažanja • Proučavali, eksperimentirali i ulazili u rizik sa svojim idejama • Upotrijebili niz mogućih materijala i tehnika • Uspostavili veze između svog rada i radova drugih umjetnika, • Iskoristili i odbarali elemente iz svojih preliminarnih istraživanja i uspješno ih razvili u završen rad.

**Neke od mogućih metoda rada su:**crtanje, bilježenje iz predloška i iskustvaispitivanje svojstava materijala, procesa i tehnikarazvijanje teme na originalan, osoban i/ili maštovit načinuspostavljanje relacije prema radovima drugih umjetnikadetektiranje i reagiranje na tematske, formalne, medijske, kulturalne, društvene problematike

**CILJEVI I ELEMENTI OCJENJIVANJA**

**Cilj 1 25%**

Razvijati i generirati ideje kroz sustavno i fokusirano istraživanje koje pokazuje interes za kontekstualna povijesna, likovna I teoretska uporišta, koristi primarne izvore (tekstove, likovne, kulturoloske prakse) te pokazuje mogućnost analitičkog i kritičkog razumjevanja.

/razvijati ideju iz početne točke

/razrađivati i istraživati ideju na različite načine

/analizirati i procjenjivati svoje ideje i ideje drugih

**Cilj 2 25%**

Razrađivati ideju kroz eksperimentiranje i isprobavanje niza tehnika, medija, materijala i procesa koji pokazuju proces razmišljanja i razvijanja ideja za rad.

/eksperimentiranje u materijalima i medijima

/isprobavanje različitih tehnika i formi

/selektiranje materijala

/generiranje novih ideja i rješenja kroz eksperimentiranje

**Cilj 3 25%**

Dokumentiranje na vizualan ili drugi način ideje, obzervacije i razmišljanja koji demonstriraju sposobnost promišljanja i evaluiranja svog rad i rada drugih

/istraživati kroz literaturu, umjetničke prakse, kulturološke prakse

/bilježiti proces svog rada

/bilježiti svoje ideje, razmišljanja, nedoumice, odluke

**Cilj 4 25%**

Prezentacija – odabir, realizacija, postav i artikulacija rada, osvještena i promišljena prezentacija koja demonstrira kritičko razumjevanje, shvaćanje namjera i u nekim slučajevima uviđanje povezanosti između vizualnog, pismenog, zvučnog ili drugih elemenata.

/prezentirati svoj rad / izložiti u prostoru/u odnosu na druge radove

/artikulirati svoj rad pismeno i usmeno

/odgovarati za svoj rad

/kontekstualizirati svoj rad